Filmi peategelaseks on 9-aastane Buddy (Jude Hill), kelle isa (Jamie Dornan) peab tegema raske otsuse, kas jääda Iirimaale või lahkuda koos perega. Foto: Pressimaterjalid
#000001
Tegevustik leiab aset 1969. aastal Põhja-Iirimaal Belfastis, peategelaseks 9-aastane poisike Buddy (Jude Hill), kes elab koos ema (Caitríona Balfe), isa (Jamie Dornan), vend Willi (Lewis McAskie) ja isapoolsete vanavanematega (Judi Dench ja Ciarán Hinds). Muuseas, vanavanemate rollis olevad näitlejad on mõlemad Oscarile nomineeritud.
#000005
Filmis on suur rõhk ka poisi peresuhetel ja tema vanaisa-vanaema õpetussõnadel, mida eluteele kaasa võtta. See ei ole poliitiline film, autor järgib üsna hästi liini, et peategelaseks on 9-aastane poiss ja kõik sündmused on kajastatud ikkagi peamiselt läbi tema silmade. See on ühest küljest hea – ei minda konflikti sisse liiga sügavale, kuid teisalt toob see mängu hulgaliselt segadust ja arusaamatusi.
#000009
Muuseas, kui mõtlete, et mis mees see Branagh on ja kas olete tema filme varem näinud, siis hiljutistest filmidest oli meie kinodes näiteks Agatha Christie krimiloo ekraniseering „Mõrv Idaekspressis“ (2017), Disney kompanii all tehtud muinasjutufilm „Tuhkatriinu“ (2015), märul „Jack Ryan: Variagent“ (2014) – Branagh on laiahaardeline kassahitimeister ja tema Belfastist joonistub selgelt esile ka see, kus peitub tema armastus kinokunsti vastu. Võrreldes suurema osa varasema loominguga on „Belfast“ väga intiimne film.
#000011